cyanic-selkie/wikianc huggingface dataset:
Jean de la Cassière
It-tieni kunflitt sinifikanti nqala' fl-1575 mar-Repubblika ta' Venezja, meta iġfna tal-Ordni ħatfu bastiment Venezjan li kien qed iġorr tagħbija għal sidien Lhud. Venezja ħadet għaliha b'din l-azzjoni u l-Ordni malajr sofriet bil-fatt li l-proprjetà kollha tagħha fit-territorju Venezjan ġiet ikkonfiskata. Għal darb'oħra kien meħtieġ l-intervent tal-Papa, kif ukoll il-ħlas minn La Cassière ta' kumpens sħiħ, biex tissolva t-tilwima. U għal darb'oħra, kien hemm ħafna garr fost il-kavallieri dwar din iċ-ċanfira perċepita għad-dritt preżunt tagħhom li jikkonfiskaw kwalunkwe proprjetà ta' dawk li ma kinux Insara.
Dawn il-ġrajjiet komplew qajmu l-garr kontra La Cassière fi ħdan l-Ordni u l-Kunvent Ġenerali. B'hekk huwa sar meqjus b'mod wiesa' bħala l-kawża tal-problemi u l-umiljazzjoni tal-Ordni. Eventwalment inqala' ammutinament fil-11 ta' Lulju 1581, meta l-Kunvent keċċa lil La Cassière u kkonfinawh fil-Forti Sant'Anġlu. B'hekk, Mathurin Romegas, li kien il-Gran Pirjol ta' Toulouse u l-aktar eroj navali ċċelebrat tal-Ordni, ġie elett Logutenent tal-Gran Mastru fl-1577, u effettivament sar Gran Mastru de facto.
Tim nazzjonali tal-futbol tar-Repubblika Ċeka
It-tim nazzjonali tal-futbol tar-Repubblika Ċeka huwa t-tim nazzjonali tad-dixxiplina sportiva tal-futbol tar-Repubblika Ċeka u hu mmexxi mill-Českomoravský fotbalový svaz.
Jean de la Cassière
Il-Papa minnufih bagħat mibgħut speċjali, Gaspare Visconti, biex jinvestiga u, fl-istess ħin, jamministra l-Ordni sakemm it-tilwima tiġi riżolta. La Cassière u Romegas it-tnejn ġew imħarrka lejn Ruma biex jispjegaw l-imġiba tagħhom u jippreżentaw il-każ tagħhom. La Cassière wasal Ruma fis-26 ta' Ottubru 1581 u, fuq ordnijiet tal-Papa Girgor XIII, ġie ttrattat b'ħafna rispett u ċerimonji. B'kuntrast, Romegas kien ittrattat b'mod biered u b'ħafna disprezz, u miet waħdu u bi spirtu miksur, fi żmien ġimgħa, fl-4 ta' Novembru 1581. La Cassière ġie lliberat b'mod onorevoli minn kull akkuża kontrih u rrestawrat għall-pożizzjoni ta' Gran Mastru. Iżda ma għex biżżejjed biex igawdi t-trijonf tiegħu. Huwa miet f'Ruma fil-21 ta' Diċembru 1581 fl-età ta' tmienja u sebgħin sena. Il-katavru tiegħu ġie trasferit Malta u ġie midfun fil-Kon-Katidral ta' San Ġwann fil-Belt Valletta. daqsminuri| L-arma ta' La Cassière
Tim nazzjonali tal-futbol tar-Repubblika Ċeka
Storja
Qabel l-Ewwel Gwerra Dinjija, il-Boemja (ir-Repubblika Ċeka tal-lum), meta kienet parti mill-Imperu tal-Awstrija-Ungerija, huma lagħbu seba' partiti bejn l-1903 u l-1908, sitta minnhom kontra l-Ungerija u waħda kontra l-Ingilterra. Il-Boemja lagħbet ukoll partita kontra l-Jugożlavja, Osmark u l-Ġermanja fl-1939, waqt li kienet il-Protettorat tal-Boemja u l-Moravja.
Jean de la Cassière
Letteratura
Jean de la Cassière u l-Battalja ta' Zoara jidhru fir-rumanz Falcon's Shadow: A Novel of the Knights of Malta ta' Marthese Fenech (BDL Publishing, 2020, ISBN 978-9918210442), it-tieni rumanz fit-triloġija ta' Fenech dwar l-Assedju l-Kbir.
Tim nazzjonali tal-futbol tar-Repubblika Ċeka
Storja
Wara li ċ-Ċekoslovakkja ġiet diviża bħala r-Repubblika Ċeka u s-Slovakkja, it-tim nazzjonali tar-Repubblika Ċeka ġie ffurmat, u huma lagħbu l-ewwel logħba barra minn darhom kontra t-Turkija fl-1994, fejn rebħu 4–1. L-ewwel partita ġewwa darhom kienet kontra l-Litwanja f'Ostrava, fejn irreġistraw rebħa ta' 5–3.
L-ewwel partita kompetittiva waslet kontra Malta fejn ġewwa Ostrava rebħu bl-iskor ta' 6–1. Fil-fażi ta' kwalifika għall-Kampjonati Ewropej 1996, ir-Repubblika Ċeka rebħet Grupp 5 quddiem il-favoriti tal-Olanda, b'total ta' sitt rebħiet, tliet pari u telfa imbarazzanti kontra l-Lussemburgu. Fil-fażi finali, li sar ġewwa l-Ingilterra, iċ-Ċeki għaddew mill-fażi tal-gruppi, minkejja telfa fl-ewwel ġurnata kontra l-Ġermanja. Il-forma pożittiva tagħhom kompliet sejra u waslu sal-finali fejn tilfu 2–1 kontra l-Ġermaniżi.
Il-finali tal-1996, poġġiet liċ-Ċeki favoriti li jaqtgħu l-passaġġ għat-Tazza tad-Dinja 1998. Madanakollu, spiċċaw it-tielet fil-grupp tagħhom, taħt Spanja u l-Jugożlavja.
Madanakollu, huma mal-ewwel pattew għal dan in-nuqqas billi kkwalifikaw għall-Euro 2000, fejn rebħu l-għaxar partiti tal-grupp. It-tim, madanakollu, falla li juri l-aħjar logħob tiegħu, fejn ġew eliminati fil-fażi tal-gruppi wara rebħa waħda biss. Għal darb'oħra, iċ-Ċeki naqsu li jikkwalifikaw għat-Tazza tad-Dinja, din id-darba jispiċċaw it-tieni fil-grupp wara d-Danimarka, u jiġu megħluba 1–0 u 0–1 mill-Belġju fil-partita ta' spareġġ għal post fil-finali.
Fir-rawnd ta' kwalifikazzjoni għall-Euro 2004 huma għaddew għar-rawnd finali meta spiċċaw quddiem l-Olanda, u l-uniku punti li tilfu kienu fil-pari ta' 1–1 kontra l-Oranje. Fil-fażi finali, iċ-Ċeki waslu sas-semifinali fejn ġew megħluba finalment mill-Greċja, li kellha tirbaħ dik l-edizzjoni.
Is-sena 2006 fissret l-ewwel dehra tagħhom f'edizzjoni tat-Tazza tad-Dinja, fejn ikkwalifikaw grazzi għal żewġ rebħiet identiċi ta' 1–0 fuq in-Norveġja fil-partiti ta' spareġġ. Ġewwa l-Ġermanja, huma kienu mistennija li jgaddu għar-rawnd suċċessiv wara rebħa konvinċenti ta' 3–0 fuq l-Istati Uniti, però telfiet ta' 2–0 kontra l-Gana u l-Italja fissru li l-pjanijiet tagħhom għal passaġġ fir-rawnd li jmiss sfumaw.
Il-kampanja deludenti tat-Tazza tad-Dinja wasslet għal kampanja ta' kwalifikazzjoni għall-Kampjonati Ewropej 2008 bl-unuri, fejn spiċċaw l-ewwel fil-grupp, quddiem il-Ġermanja. Iċ-Ċeki fl-ewwel logħba rebħu lill-ospiti tal-kompetizzjoni, l-Iżvizzera, 1–0, qabel ma tilfu 3–1 kontra l-Portugall. L-aħħar logħba kienet waħda deċiżiva kontra t-Turkija hekk kif iż-żewġ timijiet kienu qed jiġġieldu għal post fil-fażi li jmiss. Iċ-Ċeki bnew vantaġġ ta' 2–0 wara siegħa logħob u meta deher li kienu huma li se jkomplu fil-kompetizzjoni, it-Turkija għamlu rimonta impressjonati fejn fi kwarta skorjaw tliet gowls u rebħu 3–2, biex eliminaw lir-Repubblika Ċeka u temmet l-esperjenza internazzjonali tal-kowċ Karel Brückner.
Wara l-falliment fil-Kampjonati Ewropej, l-attenzjoni reġgħet irritornat fuq it-Tazza tad-Dinja, fejn iċ-Ċeki ttellgħu fi Grupp 3. Huma bdew il-kampjonat b'pari ta' 0–0 kontra l-Irlanda ta' Fuq, li kienet segwita minn prestazzjoni deludenti kontra l-Polonja li sarrfet f'telfa ta' 2–1. Il-prestazzjonijiet ftit li xejn tjiebu fejn kellhom jitħabtu biex jegħlbu 1–0 lis-Slovenja, u rebħa oħra sofferta kontra San Marino, u pari ta' mingħajr gowls kontra s-Slovenja. Il-partita segwenti, telfa ta' 2–1 ġewwa darhom kontra l-ġiriena tas-Slovakkja fissret l-aħħar partita ta' Petr Rada man-nazzjonal u poġġiet liċ-Ċeki f'pożizzjoni kritika. Ivan Hašek ħa l-presidenza tal-federazzjoni Ċeka u tat-tim taħt idejh, fejn l-affarijiet tjiebu xi ftit b'pari barra minn darhom kontra s-Slovakkja u reħba kbira ta' 7–0 fuq San Marino. Huma marru għall-partita ta' qabel tal-aħħar bil-ħsieb li jirbħu kontra l-Pollakki, u s-Slovakkja ma titlifx kontra s-Sloveni. Minkejja li huma rnexxielhom jagħmlu dan, is-Slovakki tilfu 2–0, li fissret li San Marino kellhom iżommu lil San Marino sabiex jagħtu ċans liċ-Ċeki għall-play-offs. Ir-Repubblika Ċeka raw il-ħolm tagħhom jisfuma meta spiċċaw 0–0 kontra l-Irlanda ta' Fuq u ġew miċħuda miċ-ċans ta' post fil-finali.
Skwadra attwali
! colspan="9" bgcolor="#B0D3FB" align="left" |
Tazza tad-Dinja
Għar-rekord mill-1930 sal-1994, ara: Ċekoslovakkja
Kampjonati Ewropej
Għar-rekord mill-1930 sal-1994, ara: Ċekoslovakkja
Għerien ta’ Škocjan
daqsminuri|344x344px|L-Għerien ta’ Škocjan L-Għerien ta’ Škocjan (pronunzjata [ˈʃkɔːtsjan]; bis-Sloven: Škocjanske jame, bit-Taljan: Grotte di San Canziano) huma sistema ta’ għerien fis-Slovenja.
Minħabba l-importanza eċċezzjonali tagħhom, l-Għerien ta’ Škocjan tniżżlu fil-lista tas-Siti ta’ Wirt Dinji tal-UNESCO bħala sit naturali u kulturali (sit imħallat) fl-1986. L-għaqdiet xjentifiċi internazzjonali għaldaqstant irrikonoxxew l-importanza tal-għerien bħala wieħed mit-teżori naturali tad-dinja.
L-Għerien ta’ Škocjan jirrappreżentaw l-iktar fenomeni sinifikanti ta’ taħt l-art kemm fil-Pjanura Karstika tal-ġebla tal-ġir kif ukoll fis-Slovenja. Wara l-indipendenza mill-Jugoslavja fl-1991, is-Slovenja impenjat ruħha biex tipproteġi b’mod attiv iż-żona tal-Għerien ta’ Škocjan u stabbiliet il-Park Reġjonali tal-Għerien ta’ Škocjan u l-awtorità tal-ġestjoni tagħha, l-Aġenzija tas-Servizz Pubbliku tal-Park tal-Għerien ta’ Škocjan.
Deskrizzjoni
xellug|daqsminuri|266x266px|Mappa tal-Għerien ta’ Škocjan L-Għerien ta’ Škocjan jirrappreżentaw l-iktar fenomeni sinifikanti ta’ taħt l-art kemm fir-reġjun Karstiku kif ukoll fis-Slovenja. L-Għerien ta’ Škocjan iddaħħlu wkoll fil-Lista tar-Ramsar ta’ artijiet mistagħdra ta’ importanza internazzjonali fit-18 ta’ Mejju 1999. Flimkien man-nixxiegħa taħt l-art tax- xmara Reka, l-għerien jirrappreżentaw waħda mill-itwal artijiet mistagħdra karstiċi ta’ taħt l-art fl-Ewropa.
It-tul esplorat tal-għerien jammonta għal 6,200 metru. L-Għerien ta’ Škocjan iffurmaw saff oħxon 300 metru tal-ġebla tal-ġir taż-Żmien Kretaċju u Paleoċen.
Ix-xmara Reka tisparixxi taħt l-art fil-Kavità l-Kbira (bis-Sloven: Velika Dolina) u l-fluss tagħha jibqa’ għaddej tul l-Għerien ta’ Škocjan għal 34 kilometru u terġa’ titfaċċa fil-beraħ qrib Monfalcone fejn tikkontribwixxi madwar terz tal-fluss tax-xmara Timavo, li tnixxi żewġ kilometri mill-Fawwara ta’ Timavo sal-Baħar Adrijatiku. Il-veduta tax-xmara l-kbira fl-istaġun tax-xita, li tisparixxi taħt l-art fil-qiegħ tal-Kavità l-Kbira, 160 metru taħt l-art, hijaa maestuża u tal-biża’ fl-istess ħin. daqsminuri|300x300px|Il-Kavità l-Kbira u l-Kavità ż-Żgħira tal-ġebla tal-ġir. Id-daħliet għall-Għerien ta’ Škocjan jinsabu fil-qiegħ taż-żewġ kavitajiet. Il-volum eċċezzjonali tal-kanjon ta’ taħt l-art jiddistingwi l-Għerien ta’ Škocjan minn għerien oħra u jagħmilhom tant
magħrufin madwar id-dinja. Ix-xmara li tgħaddi mill-kanjon taħt l-art iddur lejn il-Majjistral qabel il-Pont ta’ Cerkvenik u tkompli l-fluss tagħha tul il-Kanal ta’ Hanke (bis-Sloven: Hankejev kanal). Dan il-kanal ta’ taħt l-art huwa twil madwar 3.5 kilometri, huwa wiesa’ bejn 10 metri u 60 metru, u huwa għoli iżjed minn 140 metru. F’xi punti, tespandi f’kompartimenti enormi taħt l-art. L-ikbar wieħed fosthom huwa l-Kompartiment ta’ Martel b’volum ta’ 2.2 miljun metru kubiku u jitqies bħala l-ikbar kompartiment ta’ taħt l-art li qatt ġie skopert fl-Ewropa u wieħed mill-ikbar fid-dinja. Minkejja dan, il-kanjon b’dimensjonijiet daqstant kbar jispiċċa b’sifun relattivament żgħir: wieħed li sikwit ma jlaħħaqx mal-volum enormi ta’ ilma li jgħaddi mill-għerien speċjalment meta tinżel xita qliel, u dan jikkawża għargħar kbar, tant li ġieli ntlaħqu livelli tal-ilma sa iktar minn 100 metru.
Sit ta’ Wirt Dinji
daqsminuri|302x302px|Ix-xmara ta’ taħt l-art fl-Għerien ta’ Škocjan L-Għerien ta’ Škocjan ġew iddeżinjati bħala Sit ta’ Wirt Dinji tal-UNESCO fl-1986. L-għerien huma eżempju tipiku ta’ ekosistema karstika ta’ sbuħija naturali b’valur estetiku kbir u fi ħdanhom hemm wieħed mill-ikbar kanjons magħrufa ta’ taħt l-art fid-dinja. Bis-saħħa tal-kundizzjonijiet mikroklimatiċi partikolari, żviluppat ekosistema speċjali fl-għerien. Iż-żona għandha importanza kulturali u storika kbira peress li kienet abitata minn żminijiet preistoriċi.
Il-valur universali straordinarju tas-sit ġie rrikonoxxut abbażi ta’ żewġ kriterji tal-għażla tal-UNESCO: il-kriterju (vii) “Post fejn iseħħu fenomeni naturali tal-għaġeb jew fejn hemm żoni ta’ ġmiel naturali u ta’ importanza estetika eċċezzjonali”; u l-kriterju (viii) “Eżempju straordinarju li jirrappreżenta stadji importanti tal-istorja tad-dinja, inkluż it-trapass tal-ħajja, il-proċessi ġeoloġiċi kontinwi sinifikanti fl-iżvilupp tat-tipi differenti ta’ art, jew il-karatteristiċi ġeomorfiċi jew fiżjografiċi sinifikanti”.
Storja tal-esplorazzjoni
xellug|daqsminuri|325x325px|Għadajjar travertini mtarrġin fl-Għerien ta’ Škocjan L-ewwel sorsi bil-miktub dwar l-Għerien ta’ Škocjan joriġinaw fl-era tal- antikità (is-seklu 2 Q.K.) minn Posidonju ta’ Apamea u l-għerien ġew mmarkati fuq l-eqdem mapep ippubblikati ta’ din il-parti tad-dinja; pereżempju l-mappa ta’ Lazius-Ortelius tal-1561 u n-Novator Atlas ta’ Mercator tal-1637. Il-fatt li fl-1782 il-pittur Franċiż Louis-François Cassas ġie kkummissjonat biex ipinġi xi opri tal-arti tal-pajsaġġi juri wkoll li fis-seklu 18 l-għerien kienu kkunsidrati bħala wieħed mill-iktar fenomeni naturali importanti fiż-żona ta’ Trieste. Il-pitturi tiegħu jixhdu li dak iż-żmien in-nies diġà kienu jżuru l-qiegħ tal-Kavità l-Kbira (bis-Sloven: Velika dolina). Fl-1689, l-istudjuż Karnijolan Johann Weikhard von Valvasor iddeskriva l-mod kif il-fluss tax-xmara Reka jisparixxi taħt l-art.
Sabiex il-belt ta’ Trieste tiġi pprovduta bl-ilma tajjeb għax-xorb, sar tentattiv ta’ segwiment tal-fluss ta’ taħt l-art tax-xmara Reka. Ix-xaftijiet profondi Karstiċi ġew esplorati flimkien mal-Għerien ta’ Škocjan. L-esplorazzjoni sistematika tal-Għerien ta’ Škocjan bdiet bi spedizzjoni ta’ speleoloġija fl-1884. L-esploraturi laħqu x-xtut ta’ Mrtvo jezero (il-Lag Mejjet) fl-1890. L-aħħar kisba ewlenija kienet l-iskoperta tal-Għar tas-Silenzju (bis-Sloven: Tiha jama) fl-1904, meta xi rġiel lokali xxabbtu mal-ħajt ta’ sittin metru tal-kompartiment tal-għerien magħruf bħala l-ħajt ta’ Müller (bis-Sloven: Müllerjeva dvorana). L-avveniment importanti suċċessiv seħħ fl-1990, kważi 100 sena wara l-iskoperta tal-Lag Mejjet. Bugħaddasa Sloveni rnexxielhom jgħumu minn ġos-sifun imsejjaħ Ledeni dihnik u skoprew iktar minn 200 metru ta’ passaġġi ġodda tal-għerien.
Arkeoloġija
daqsminuri|256x256px|Kaskata żgħira fl-Għerien ta’ Škocjan Minn ewl id-dinja, ħafna nies ġew attirati lejn l-Għerien ta’ Škocjan, speċjalment fejn ix-xmara Reka tisparixxi taħt l-art kif ukoll id-daħliet tal-għerien. Il-fluss tax-xmara Reka ikompli għaddej taħt irdum tal-blat, li fil-quċċata tiegħu hemm il-villaġġ ta’ Škocjan li ta ismu lill-għerien. Il-Park Reġjonali tal-Għerien ta’ Škocjan huwa estremament rikk arkeoloġikament; kien abitat diġà minn għaxart elef sina ilu. Sejba arkeoloġika ta’ valur fl-Għar tad-Dubbiena (bis-Sloven: Mušja jama) tindika l-influwenza taċ-ċiviltà Griega, fejn kien hemm tempju fl-għar wara t-tmiem ta’ Żmien il-Bronż u fi Żmien il-Ħadid. Dan ir-reġjun kien ċertament wieħed mill-iktar siti ta’ pellegrinaġġ sinifikanti fl-Ewropa, 3,000 sena ilu, speċjalment fil-Mediterran, fejn kien ta’ importanza partikolari b’rabta mal-ħajja wara l-mewt u mal-komunikazzjoni mal-ispirti tal-antenati.
Turiżmu
xellug|daqsminuri|260x260px|Id-daħla tal-Għerien ta’ Škocjan Huwa diffiċli li jiġi stabbilit meta t-turiżmu fl-Għerien ta’ Škocjan beda tassew. Skont xi sorsi, fl-1819 il-kunsillier tal-kontea Matej Tominc (l-Għar ta’ Tominc imsemmi għalih) ordna li jinbena taraġ sal-qiegħ tal-Kavità l-Kbira. Skont sorsi oħra, it-taraġ ġie rinnovat biss. Fl-1 ta’ Jannar 1819 ġie introdott ktieb tal-viżitaturi. Din id-data hija kkunsidrata bħala l-bidu tat-turiżmu modern fl-Għerien ta’ Škocjan.
Fis-snin reċenti, l-Għerien ta’ Škocjan kellhom madwar 100,000 viżitatur fis-sena. L-ewwel parti tal-Għerien — l-Għar ta’ Marinič u l-Għar ta’ Mahorčič flimkien mal-Kavità ż-Żgħira (bis-Sloven: Mala Dolina) — infetħet għat-turisti mill-1933. Din ġarrbet ħsara kbira minħabba għargħar fl-1963. Fl-2011, ir-rotta turistika ġiet rinnovata u ġie miżjud pont tal-azzar ġdid. Il-viżitaturi jistgħu jaraw ukoll il-parti tal-kanjon taħt l-art bil-Kavità l-Kbira (bis-Sloven: Velika Dolina). Iż-żjarat turistiċi ggwidati tal-grotta jsiru bis-Sloven, bl-Ingliż, bit-Taljan u bil-Ġermaniż.
Għajnsielem FC
Għajnsielem Football Club huwa klabb tal-futbol Għawdxi mill-villaġġ ta' Għajnsielem. Fundat fl-1936, il-klabb jilgħab fl-Ewwel Diviżjoni Għawdxija. Il-kuluri tradizzjonali tal-klabb huma l-abjad u l-iswed.
Storja
Ghajnsielem FC ġie meqjus bħala klabb kbir matul l-istorja tiegħu. Dan kien minnu matul fl-ewwel 30 sena tal-eżistenza tiegħu, perjodu meta unuri mogħtija lill-postijiet bħal Għajnsielem kienu rari, u huma kienu għadhom kif rebħu l-ewwel kampjonat.
It-talba ta' Għajnsielem bħala l-post fejn twieled il-futbol fuq il-gżira ma tistax tiġi miċħuda. L-ewwel logħba tal-futbol kienet tħabbret ġewwa l-Forti Chambray. Inizjalment, l-ewwel bniedem ta' Għajnsielem kien spettatur li kien jara lill-Ingliżi jilagħbu l-logħba. Iżda huwa ma ħasibiex darbtejn u beda l-passjoni twila tal-isport. L-oriġini ta' dan it-tim hija issimbolizzata fir-rappreżentazzjoni tal-grafika ta' Forti Chambray li qiegħda fl-emblema ta' Għajnsielem FC.
Grazzi għall-isforzi pijuniera ta' Fr. Bernard Hersey, Ghajnsielem FC kien l-ewwel klabb tal-futbol stabbilit f'Għawdex.
Mal-medda tas-snin, kien hemm fatturi oħra li ispiraw l-istatus tal-Kazin fil-moħħ ta' segwaċi tal-futbol. Dawn kienu jinkludu l-kapaċità tal-Kazin li jattira fi ħdan ta' ġenerazzjoni wara ġenerazzjoni fil-ħolm taż-żgħażagħ li jilbsu flokk iswed. Fis-sebgħinijiet, il-kabinett tat-trofej tal-Klabb irnexxielu jlaħħaq mar-reputazzjoni tal-Klabb.
Pajjiżi tad-dinja
Il-lista segwenti telenka l-istati madwar id-dinja rikonoxxuti bħala sovrani min-Nazzjonijiet Uniti.
Tempju ta' Haeinsa
daqsminuri|330x330px|It-Tempju ta' Haeinsa It-Tempju ta' Haeinsa (bil-Korean magħruf ukoll bħala 해인사, 海印寺: it-Tempju tal-Mudra tal-Oċean) huwa tempju ewlieni tal-Ordni ta' Jogye (대한불교조계종, 大韓佛敎 曹溪宗) tal-Buddiżmu Seon Korean li jinsab fil-Park Nazzjonali ta' Gayasan (가야산, 伽倻山), fil-Provinċja tan-Nofsinhar ta' Gyeongsang, il-Korea t'Isfel. It-Tempju ta' Haeinsa huwa magħruf l-iktar bħala l-post fejn hija maħżuna t-Tripitaka Koreana, jiġifieri l-kollezzjoni kompluta tal-Iskritturi Buddisti mnaqqxa fuq 81,350 tavla litografika tal-injam, li ilha tinżamm hemmhekk mill-1398.
It-Tempju ta' Haeinsa huwa wieħed mit-Tempji tat-Tliet Ġojjelli, u jirrappreżenta d-Dharma jew it-tagħlimiet tal-Buddha. Għadu ċentru attiv fejn jiġi pprattikat il-Buddiżmu Seon (선, 禪) fiż-żminijiet moderni, u kien it-tempju tal-imgħallem Seon influwenti Seongcheol (성철, 性徹), li miet fl-1993.
Storja
xellug|daqsminuri|286x286px|Veduta tat-Tempju ta' Haeinsa mill-għoli It-tempju nbena għall-ewwel darba fit-802. Skont leġġenda, żewġ patrijiet Koreani, Suneung u Ijeong, reġgħu lura miċ-Ċina u fejqu lill-mara tar-re Aejang ta' Silla mill-mard li kellha. Bħala ħajr għall-ħniena ta' Gautama Buddha, ir-re ordna l-kostruzzjoni tat-tempju. Rakkont ieħor ta' Choe Chi-Won fid-900 jiddikjara li Suneung u d-dixxiplu tiegħu Ijeong, kisbu l-appoġġ ta' reġina armla li kkonvertit għall-Buddiżmu u mbagħad għenet biex tiffinanzja l-kostruzzjoni tat-tempju.
Il-kumpless tat-tempju ġie rinnovat fis-seklu 10, fl-1488, fl-1622, u fl-1644. Huirang, is-superjur tal-patrijiet tat-tempju kiseb il-patroċinju tar-re Taejo ta' Goryeo. It-Tempju ta' Haeinsa nqered minħabba nirien fl-1817 u reġa' nbena fl-1818. Waqt rinnovazzjoni oħra fl-1964, instabet libsa rjali ta' Gwanghaegun ta' Joseon, li kien responsabbli għar-rinnovazzjoni tal-1622, u iskrizzjoni fuq travu tat-tempju. xellug|daqsminuri|285x285px|Il-Pavaljun tat-Tanbur fit-Tempju ta' Haeinsa Is-sala prinċipali, Daejeokkwangjeon (대적광전, 大寂光殿: is-Sala ta' Silenzju u Dawl Kbir), mhijiex tas-soltu għaliex hija ddedikata lil Vairocana, filwaqt li l-biċċa l-kbira tat-tempji Koreani l-oħra jkollhom xbihat ta' Gautama Buddha fis-swali prinċipali tagħhom.
It-Tempju ta' Haeinsa u r-Repożitorji tat-Tavli Litografiċi tal-Injam tat-Tripiṭaka Koreana saru Sit ta' Wirt Dinji tal-UNESCO fl-1995. Il-Kumitat tal-UNESCO nnota li l-binjiet fejn hija maħżuna t-Tripiṭaka Koreana huma uniċi għaliex l-ebda struttura storika oħra ma ġiet iddedikata b'mod speċifiku għall-preservazzjoni ta' artefatti u t-tekniki li ntużaw kienu partikolarment inġenjużi. daqsminuri|301x301px|[[Statwa tal-Buddha fit-Tempju ta' Haeinsa]] It-tempju fih ukoll diversi teżori uffiċjali tal-Korea t'Isfel, fosthom tinqix realistiku fl-injam ta' patri Buddist u pitturi Buddisti interessanti, pagodi tal-ġebel, u lanterni.
Janggyeong Panjeon (Teżor Nazzjonali Nru 32)
xellug|daqsminuri|292x292px|Il-ħżin ta' wħud mit-tavli litografiċi tal-injam tat-Tripitaka Koreana fit-Tempju ta' Haeinsa Is-swali tal-ħżin magħrufa bħala l-kumpless ta' Janggyeong Panjeon huma r-repożitorji tat-tavli litografiċi tal-injam tat-Tripiṭaka Koreana fit-Tempju ta' Haeinsa u fl-20 ta' Diċembru 1962 ġew iddeżinjati mill-gvern Korean bħala Teżor Nazzjonali. Huma wħud mill-ikbar faċilitajiet tal-ħżin tal-injam fid-dinja. B'xorti tajba, is-swali ma ġewx affettwati mill-invażjonijiet Ġappuniżi tal-Korea (1592-1598) u min-nirien tal-1818 li qerdu l-biċċa l-kbira tal-kumpless tat-tempju. B'kollox, is-swali tal-ħżin ħelsuha ħafif minn seba' nirien kbar u minn bumbardament bi żbrixx matul il-Gwerra Koreana meta bdot ma obdiex l-ordnijiet minħabba li ftakar li fit-tempju kien hemm teżori imprezzabbli.
Il-kumpless ta' Janggyeong Panjeon huwa l-eqdem parti tat-tempju u fih l-81,258 tavla litografika tal-injam tat-Tripiṭaka Koreana. Għalkemm id-data eżatta tal-kostruzzjoni tal-kumpless mhix ċerta, jingħad li Sejo ta' Joseon espandih u rrinnovah fl-1457. Il-kumpless huwa magħmul minn erba' swali f'għamla ta' rettangolu u l-istil tagħhom huwa sempliċi ħafna minħabba l-użu tagħhom bħala faċilitajiet tal-ħżin. Is-sala tat-Tramuntana tissejjaħ Beopbojeon (is-Sala tad-Dharma) u s-sala tan-Nofsinhar tissejjaħ Sudara-jang (is-Sala tas-Sutri). Dawn iż-żewġ swali prinċipali għandhom tul ta' 60.44 metru, wisa' ta' 8.73 metri, u għoli ta' 7.8 metri. It-tnejn li huma fihom ħmistax-il kamra b'żewġ kmamar jagħtu għal xulxin. Barra minn hekk, hemm żewġ swali żgħar fil-Lvant u fil-Punent li fihom żewġ libreriji żgħar. xellug|daqsminuri|296x296px|Replika ta' tavla litografika tal-injam tat-Tripitaka Koreana Diversi tekniki ta' preservazzjoni inġenjużi jintużaw biex jiġu ppreservati t-tavli litografiċi tal-injam. L-arkitetti użaw ukoll in-natura biex tgħinhom jippreservaw it-Tripitaka. Il-kumpless tal-ħżin inbena fl-ogħla punt tat-tempju, 655 metru 'l fuq mil-livell tal-baħar. Janggyeong Panjeon tħares lejn il-Lbiċ biex jiġi evitat ir-riħ umduż mix-Xlokk mill-wied iktar 'l isfel u l-qċaċet tal-muntanji jilqgħulha mir-riħ kiesaħ mit-Tramuntana. Barra minn hekk, hemm bosta twieqi b'daqs differenti fin-naħat tat-Tramuntana u tan-Nofsinhar taż-żewġ swali prinċipali għall-ventilazzjoni, li jużaw il-prinċipji tal-idrodinamika. It-twieqi ġew installati f'kull sala biex tiġi mmassimizzata l-ventilazzjoni u biex tiġi rregolata t-temperatura. L-artijiet taflin ġew mimlija bil-karbonju, bl-ossidu tal-kalċju, bil-melħ, bil-ġebla tal-ġir u bir-ramel, li jnaqqsu l-umdità meta tagħmel ix-xita billi jassorbu l-indewwa eċċessiva li mbagħad tinżamm matul ix-xhur nexfin tax-xitwa. Is-saqaf huwa magħmul ukoll bit-tafal u l-brekits u r-riffieda tal-injam jipprevjenu bidliet ħesrem fit-temperatura. Barra minn hekk, l-ebda parti mill-kumpless mhi esposta għax-xemx. Milli jidher, l-annimali, l-insetti, u l-għasafar jevitaw il-kumpless iżda r-raġuni għalfejn dan huwa l-każ mhijiex magħrufa. Dawn il-miżuri sofistikati ta' preservazzjoni ġew akkreditati bħala r-raġuni ewlenija għalfejn it-tavli litografiċi tal-injam waslu sa żminijietna f'kundizzjoni daqstant tajba.
Fl-1970, kumpless modern tal-ħżin inbena bl-użu ta' tekniki moderni ta' preservazzjoni biex jieħu post il-kumpless attwali iżda meta nstabet il-moffa fit-tavli litografiċi ta' prova, iċ-ċaqliq maħsub ġie kkanċellat u t-tavli litografiċi tal-injam baqgħu fit-Tempju ta' Haeinsa.
Kwalifikazzjoni għall-Kampjonati Ewropej tal-Futbol 2012 - Grupp F
Klassifika u riżultati għal Grupp F mill-fażi ta' kwalifikazzjoni għall-Kampjonati Ewropej 2012.
Tempju ta' Haeinsa
Sit ta' Wirt Dinji
daqsminuri|240x240px|Mafkar tat-Tempju ta' Haeinsa bħala Sit ta' Wirt Dinji tal-UNESCO It-Tempju ta' Haeinsa ġie ddeżinjat bħala Sit ta' Wirt Dinji tal-UNESCO fl-1995.
Kwalifikazzjoni għall-Kampjonati Ewropej tal-Futbol 2012 - Grupp F
Riżultati
<div id="Iżrael v Malta">
Tempju ta' Haeinsa
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
Turiżmu
It-tempju joffri programmi ta' Soġġorn fit-Tempju fejn il-viżitaturi jistgħu jesperjenzaw il-kultura Buddista.
Kwalifikazzjoni għall-Kampjonati Ewropej tal-Futbol 2012 - Grupp F
Riżultati
<div id="Greċja v Ġeorġja">
<div id="Ġeorġja v Iżrael">
<div id="Kroazja v Greċja">
<div id="Ġeorġja v Malta">
<div id="Greċja v Latvja">
<div id="Iżrael v Kroazja">
<div id="Latvja v Ġeorġja">
<div id="Greċja v Iżrael">
<div id="Ġeorġja v Kroazja">
<div id="Iżrael v Latvja">
<div id="Malta v Greċja">
<div id="Iżrael v Ġeorġja">
<div id="Kroazja v Ġeorġja">
<div id="Latvja v Iżrael">
<div id="Iżrael v Greċja">
<div id="Ġeorġja v Latvja">
<div id="Kroazja v Iżrael">
<div id="Malta v Ġeorġja">
<div id="Latvja v Greċja">
<div id="Greċja v Kroazja">
<div id="Ġeorġja v Greċja">
Lipari
Lipari, Italja, l-ikbar ġżira abitata tal-Gżejjer Eolji, li jinsabu 117-il kilometru kwadru fix-Xlokk tal-Baħar Tirren, lejn il-Grigal ta’ Sqallija; b’popolazzjoni ta’ xi 20,000 ruħ.
George Washington
George Washington (twieled fit-22 ta' Frar 1732 – miet fl-14 ta' Diċembru 1799) kien suldat Amerikan, stat, u Missier Fundatur li serva bħala l-ewwel President tal-Istati Uniti mill-1789 sal-1797.
Munxar Falcons FC
Munxar Falcons Football Club hu klabb tal-futbol Għawdxi mill-villaġġ ta' Munxar. Il-klabb ġie fondat fl-1972 u huwa msemmi għar-raħal. Huma jilgħabu fit-Tieni Diviżjoni. Il-kuluri tradizzjonali tal-klabb huma blu u aħmar.
Mons. Lawrenz Cachia
Monsinjur Lawrenz Cachia (Ħaż-Żebbuġ, 22 ta’ April, 1932) huwa saċerdot u studjuż tal-ilsien Malti.
Studji
Bin Peter u Marija xebba Cachia, Lawrenz studja fil-Liċeo bejn is-snin 1943 u 1948. Bejn l-1949 u 1956 studja fl-Università ta’ Malta, minn fejn kiseb il-Lic. D.
Saċerdot
Fl-1956 Lawrenz Cachia ordna saċerdot, u mill-ewwel beda il-ħidma pastorali tiegħu. Kien Kappillan tal-Gudja. Għal xi żmien serva arċipriet ta' Ħaż-Żebbuġ.
Studjuż tal-Malti
Huwa ukoll studjuż tal-Ilsien Malti.
Fost il-pubblikazzjonijiet tiegħu nsibu:
Unuri
Fl-1996, huwa ingħata Ġieħ ir-Repubblika mill-Gvern Malti u fl-2017 il-Midalja tad-Deheb Ġieħ l-Akkademja tal-Malti.
Taġikistan
Il-Taġikistan (Persjana Taġik: Тоҷикистон‎ Toġikiston), uffiċjalment Repubblika tat-Taġikistan (Taġik: Ҷумҳурии Тоҷикистон Ġumħurii Toġikiston) huwa pajjiż fl-Asja Ċentrali bil-belt kapitali tiegħu Duxambè. Il-popolazzjoni tal-pajjiż hija stmata li tikkonsisti f'9 miljun ċittadin. Huwa l-akbar erbgħa u disgħin-il pajjiż fid-dinja, it-territorju tiegħu jkopri erja ta' 143,100 kilometru kwadru (55,300 mi kw).
Louis Pasteur
Louis Pasteur (pronunzja bil-Franċiż: /lwi pastœʁ/; twieled fis-27 ta' Diċembru 1822 – miet fit-28 ta' Settembru 1895) kien xjenzat, kimiku u fiżiku Franċiż. Pijunier tal-mikrobijoloġija, huwa gawda notorjetà kbira anke matul ħajtu talli żviluppa vaċċin kontra r-rabja.
Marco Polo
Marco Polo (twieled fil-15 ta' Settembru 1254, f'Venezja, u miet għall-ħabta tad-9 ta' Jannar 1324, f'Venezja wkoll) kien merkant, esploratur u kittieb Taljan li vvjaġġa mill-Asja tul ir-Rotta tal-Ħarir bejn l-1271 u l-1295. Il-vjaġġi tiegħu huma rreġistrati f'Il Milione li ddeskriva l-kultura misterjuża ta' dak iż-żmien lill-Ewropej u l-ħidma interna tad-dinja tal-Lvant, inkluż il-ġid u d-daqs kbir tal-Imperu Mongolu u ċ-Ċina fid-dinastija Yuan, u tahom l-ewwel ħarsa komprensiva lejn iċ-Ċina, il-Persja, l-Indja, il-Ġappun u bliet u pajjiżi Asjatiċi oħrajn.
Alfred Russel Wallace
Alfred Russel Wallace twieled fit-8 ta’ Jannar 1823 f'Llanbadoc u miet fis-7 ta’ Novembru 1913 f'Broadstone kien naturalista, esploratur, ġeografu, antropologu, bijologu u illustratur Brittaniku. Huwa l-aktar magħruf għall-konċepiment indipendenti tat-teorija tal-evoluzzjoni permezz tal-għażla naturali; id-dokument tiegħu dwar is-suġġett ġie ppubblikat flimkien ma’ xi kitbiet ta’ Charles Darwin fl-1858. Dan wassal lil Darwin biex jippubblika Dwar l-Oriġni tal-Ispeċi.
Subphylum
Subphylum (pronunzja: subfilum) fil-bijoloġija, huwa Takson fil-Klassifikazzjoni Xjentifika tal-organiżmi ħajjin li jista' jiġbor fih l-Infrafajla. Is-Subphylum fil-ġerarkija qiegħed eżatt taħt il-phylum u livell aktar 'l fuq mill-Infraphylum.
Subphylum huwa Takson li jintuża fl-iskema ta' klassifikazzjoni fiż-żooloġija waqt li fil-botanika jintuża t-Takson ekkwivalenti is-Subdiviżjoni.
Ftit eżempji ta' Subphyla huma;
Mhux il-Phyla kollha jinqasmu f'Subphila.
Kleopatra VII
Kleopatra VII Thea Filopator (Κλεοπάτρα Θεά Φιλοπάτωρ; Lixandra, 69 Q.K. – Lixandra, 12 ta' Awwisu 30 Q.K.) kienet reġina Eġizzjana tal-perjodu Tolemajk.
Din kienet l-aħħar reġina tal-Eġittu l-Antik u l-aħħar membru tad-Dinastija Tolemajka. L-isem "Kleopatra" bil-Grieg ifisser "glorja tal-missier".
Illum hi x'aktarx l-aktar famuża fost il-mexxejja kollha tal-Eġittu l-Antik u hi magħrufa bl-isem ta' Kleopatra, għalkemm kienet is-seba' u l-aħħar reġina li kellha dan l-isem. Madankollu, Kleopatra, qatt ma rrenjat waħidha fuq l-Eġittu għax kienet issaltan flimkien ma' missierha, ħuha, ħuha-żewġha u binha.
Bijografija
thumb|lemin|300px |Cleopatra on the Terraces of Philae (1896) ta' [[Frederick Arthur Bridgman]] Kleopatra VII twieldet Lixandra u missierha kien il-Fargħun Tolomew XII Awlete. Ma nafux min kienet omm Kleopatra, imma ħafna jaħsbu li kienet Kleopatra V Trifena, oħt jew kuġina u mara ta' Tolomew XII, jew forsi mara oħra mill-familja Tolemajka li kienet bint Tolomew X u Kleopatra Bereniċe III Filopator jekk Kleopatra V ma kinitx bint Tolomew X u Bereniċe III. Bejn it-68 Q.K. u d-59 Q.K. twieldu oħtha min-naħa ta' missierha Arsinoe IV u ħutha Tolomew XIII u Tolomew XIV. Skont is-sistema dinastika, in-nisa wkoll setgħu jilħqu fuq it-tron, bħala miżżewġin ta' ħuthom subien. Din l-interpretazzjoni tat-testi antiki dwar l-aħwa "miżżewġin" ġiet ikkontestata ħafna drabi. Hu ħafna iktar probabbli li l-aħwa subien u bniet kienu jsaltnu flimkien u jaqsmu t-tron iżda mhux bħala miżżewġin. Fil-fatt, kull wieħed minnhom kien imbagħad ikun miżżewweġ lil nisa tagħhom li ma kellhomx dritt għat-tron. Missierha ħatarha koreġġenti ftit qabel miet, minħabba li ħutha l-bniet ikbar minnha, Kleopatra VI u Bereniċe IV, kien mietu, l-ewwel maqtula b'ordni ta' missierha (għax kienet ippruvat twaqqgħu mill-poter) u t-tieni avvelenata. Kleopatra VII ssuċċedietu meta kellha 18-il sena fir-rebbiegħa tal-51 Q.K. flimkien ma' ħuha Tolomew XIII ta' għaxar snin, miżżewġin skont il-liġijiet Eġizzjani.
thumb|xellug|150px|Statwa tal-bażalt ta' Kleopatra VII fl-[[Ermitage, San Pietruburgu]]. Fir-rebbiegħa tal-48 Q.K. Tolomew, flimkien mal-kunsillier u ħabib tiegħu tal-qalb (hemm min anki jitkellem dwar storja ta' mħabba bejniethom) Potinu, li kien inħatar reġġent tal-fargħun żagħżugħ, ipprova jiddeponi lil Kleopatra u jġegħelha titlaq minn Lixandra. Ir-reġina ġabret armata u bdiet gwerra ċivili. Is-sitwazzjoni saret iżjed imħabbla meta oħthom l-oħra, Arsinoe IV, bdiet tippretendi d-dritt għat-tron.
{| align="right" width="0%" style="margin: auto;" border="1" cellspacing="0" cellpadding="10" Kleopatra
Carmel Bonavia
Carmel Bonavia (Żabbar, 17 ta' Lulju 1929 – 4 ta' Novembru 2017) kien storiku.
Kleopatra VII
Bijografija
L-isem ta' Horus (2):  Weret-tut-en-it-es Wr.t-twt-n-jt=s Il-kbira, xbieha mqaddsa ta' missierha {| border="0" cellspacing="0" cellpadding="0"
Carmel Bonavia
Studji
Wara li attenda l-Liċeo kompla l-istudji tiegħu f’St Michael’s Training College minn fejn iggradwa bħala għalliem tal-Istorja. Huwa ssokta l-istudji tiegħu fl-Università Rjali ta’ Malta minn fejn kiseb diploma fis-Soċjoloġija u ċertifikat fl-Istudji Biblijotekarji.
Għalliem
Fl-1948 beda jgħallem il-Malti u l-Istorja fl-iskejjel sekondarji (1959-1991). Karmenu Bonavia okkupa diversi karigi fid-Dipartiment tal-Edukazzjoni u wara l-ħatra tiegħu bħala kap ta’ skola kien ukoll Kap tad-Dipartiment tal-Istorja kif ukoll taċ-Ċentru tar-Riżorsi tal-Istudji Soċjali (1975-1986).
Pra Frente Brasil
Pra Frente Brasil (bil-Malti: Mur il-Brażil) hija kanzunetta Brażiljana komposta fl-1970 mill-kompożitur u ġurnalist Miguel Gustavo, biex jispira lit-tim Brażiljan fit-Tazza tad-Dinja tal-FIFA tal-1970. Dan kien l-innu tal-Brażiljani għal dik l-edizzjoni.
Carmel Bonavia
Storiku
Karmenu kiteb bosta studji dwar l-istorja u l-iżvilupp tad-devozzjoni lejn il-Madonna tal-Grazzja u tas-Santwarju tagħha f’Ħaż-Żabbar. Waqqaf l-ewwel Wirja Dokumentarja dwar Mikiel Anton Vassalli f’Ħaż-Żebbuġ (1979). Organizza wirja oħra fil-Biblijoteka Nazzjonali b’dokumenti oriġinali (1993) u oħra fil-Biblijoteka tal-Università ta’ Malta fl-2004 mat-tnedija ta’ Dawl ġdid fuq Vassalli (ed. Dr Olvin Vella).
Fl-1979 ħa ħsieb wirja dwar l-istorja tat-textbooks f’Malta li tagħha wkoll xandar Bibliography of Maltese Textbooks 1651-1979. Wirjiet oħra taħt il-kura ta’ Karmenu kienu fuq Dun Karm, l-Indipendenza, Malta Matul iż-Żminijiet, Ġ.P.F. Agius de Soldanis u Mons. Arthur Bonnici. Huwa magħruf ukoll għar-riċerka estensiva b’rabta ma’ raħal twelidu u l-istorja tal-posta u ppubblika għadd sabiħ ta’ artikli fil-ġurnali lokali dwarhom.
Għal bosta snin fittex bir-reqqa f’diversi arkivji Maltin tal-Istat u tal-Knisja u ta’ barra biex xandar għadd ta’ artikli storiċi dwar Vassalli fosthom: F’għeluq il-200 sena mit-twelid ta’ Mikiel Anton Vassalli (1964), M.A. Vassalli’s Commercial Activities (1988), Mikiel Anton Vassalli: A Pictorial Bibliography (1993), M.A. Vassalli: An Unfortunate Patriot (1994), Mikiel Anton Vassalli: The Sick Prisoner (1994), With Vassalli’s Compliments? A finely bound ‘Mylsen’ at the National Library (2004), Ix-Xhieda ta’ Vassalli fil-Wirjiet (2004), How Vassalli lost his Library (2006).
Pra Frente Brasil
Storja
L-oriġini tagħha hija dovuta għal kompetizzjoni organizzata mill-isponsors tat-trażmissjonijiet tal-logħbiet tat-Tazza tad-Dinja.
Skont il-kompożitur u trombonist Raul de Souza, f’intervista ma’ Jornal do Brasil fl-2002, il-melodija hija tiegħu, b’Miguel Gustavo jikteb biss il-lirika.
Kleopatra VII
Bijografija
Ċesri sejjaħ lil Tolomew u lil Kleopatra fil-palazz irjali. Kleopatra beżgħet li jekk tmur lura fil-palazz tinqabad f'nassa ta' ħuha u għalhekk irrikorriet għal strataġemma. Ġegħlet lil ħabib fidil tagħha, Apollodorus l-iSqalli, jirrumblaha f'tapit kbir marbut b'ċinga. Apollodorus imbagħad mar il-Palazz bir-romblu kbir fuq spallejh u qal li kellu jagħti rigal lil Ċesri u tħalla jidħol fl-appartamenti tal-konslu. Fil-preżenza tal-konslu ħall it-tapit u Ċesri sab quddiemu lil Kleopatra. Ir-reġina libset il-ħwejjeġ l-aktar rikki u mqaċċtin u l-ġojjelli l-aktar prezzjużi. Kellmitu bil-Latin u talbitu l-protezzjoni minn ħuha. Is-sorsi jirrakkontaw li l-impressjoni kienet irreżistibbli u t-tnejn saru maħbubin dak il-lejl stess.thumb|lemin|250px|Ir-reġina Kleopatra, bust tal-irħam tal- [[Arti Ellenistika|iskola ta' Lixandra, 40/30 Q.K. fl-Altes Museum, Berlin]]Ċesri organizza r-ritorn uffiċjali tar-reġina u ġegħelha tiżżewweġ lil ħuha. Imma Tolomew, baqa' jwebbes rashu li jneħħi lil Kleopatra, u għamel alleanza ma' oħtu Arsinoe, u flimkien organizzaw armata, li f'Diċembru tat-48 fil-belt ta' Lixandra ltaqgħet f'battalja ma' dik ta Ċesri u Kleopatra. Il-battalja għamlet ħafna ħsara lill-bini tal-belt, fosthom il-Bibljoteka ta' Lixandra, li ġarbet ħsara kbira bin-nar u ntilfu fil-fjammi ħafna manuskritti ta' valur bla qies. Il-leġjuni Rumani sofrew telfa iebsa u Ċesri stess biex isalva ruħu mill-mewt kellu jaqbeż il-baħar u jaħrab.
Bis-saħħa tar-rinforzi minn Pergamu li waslu fi Frar tas-47 rebħu Ċesri u Kleopatra. Arsinoe u Tolomew inġegħlu jħallu l-belt. Fis-27 ta' Marzu tal-istess sena fuq ix-xmara Nil saret l-aħħar ġlieda bejn it-truppi ta' Tolomew u dawk ta' Ċesri. Il-battalja spiċċat f'massakru tal-armata Lixandrija: 25,500 mejta u 12,000 meħudin priġunieri. Tolomew innifsu tilef ħajtu. Kleopatra, li sfat l-unika l-ħakkiema tal-Eġittu, ħatret bħala koreġġent lil ħuha ż-żgħir Tolomew XIV. L-Eġittu baqa' formalment indipendenti, għalkemm tliet leġjuni Rumani baqgħu stazzjonati hemm bil-ħsieb li jżommu l-ordni pubbliku. Ir-relazzjoni bejn Ċesri u Kleopatra, li minnha twieled tifel, Tolomew Ċesri msejjaħ Ċesarjun, kellha żewġ skopijiet politiċi: id-dittatur Ruman ried jiżgura l-kontroll tal-Eġittu, importanti għar-riżorsi finanzjarji tiegħu, filwaqt li Kleopatra ttamat li biha tikseb għall-pajjiż pożizzjoni privileġġata ġewwa l-Imperu.
Erba' snin wara, fl-37 Q.K., waqt li kien qiegħed jivvjaġġa għall-gwerra kontra l-Parti, Antonju ltaqa' ma' Kleopatra f'Antjokja, fejn iżżewwġu, minkejja li Antonju kellu rabta ma' Ottavja, oħt Ottavjanu. Ftit wara twieled iben ieħor, Tolomew Filadelfu. Ottavja ntbagħtet lura lejn Ruma. Wara l-konkwista tal-Armenja fl-34 Q.K., immexxija minn Antonju bl-għajnuna finanzjarja tal-Eġittu, it-tnejn flimkien iċċelebraw it-trijonf f'Lixandra.
Waqgħa u suwiċidju
thumb|250px|lemin|Is-suwiċidju ta Kleopatra, bust tal-irħam ta' [[Claude Bertin, madwar 1690, Louvre, Pariġi]] Il-politika ta' Kleopatra u Antonju bit-tendenza li tiddomina l-Lvant kollu, iffavoriet lil Ottavjanu, li akkuża lir-reġina li qiegħda timmina minn taħt is-supremazija ta' Ruma u kkonvinċa lir-Rumani jiddikjaraw gwerra fuq l-Eġittu. Fil-31 Q.K., il-forzi navali Rumani ltaqgħu ma' dawk ta' Antonju u Kleopatra fil-Battalja ta' Azju. Meta rat li l-battalja kienet intilfet ir-reġina marret tistkenn Lixandra ma' parti mill-flotta, segwita minn Antonju.
Wara r-rebħa, Ottavjanu invada l-Eġittu u, wara reżistenza qasira, daħal Lixandra. Fit-30 Q.K., wara s-suwiċidju ta' Antonju (li qatel ruħu b'idejh meta sema bl-aħbar falza tal-mewt tar-reġina), Kleopatra qatlet ruħha b'idejha b'gidma ta' serp velenuż, forsi kobra Eġizzjana. Però, minn studji li saru riċentament, xi arkeoloġi famużi bdew jiddubitaw jekk ir-reġina setgħitx toqtol ruħha b'idejha b'gidma ta' serp velenuż. Forsi din kienet biss gidba li vvintat hi stess biex tagħmel mewtha denja tar-reġina kbira li kienet u tagħmel ruħha iktar tixbaħ ir-reinkarnazzjoni ta' Isidi f'għajnejn il-poplu tagħha. Jaħsbu li setgħet ħejjiet il-velenu, li kienet esperta ħafna fih, u ordnat il-qaddejja tagħha biex jgħidu li mietet bil-gidma tas-serp velenuż. Kleopatra kienet, fil-fatt, anki jekk mhux partikolarment sabiħa, intelliġenti ħafna u kieku kienet ingidmet apposta mis-serp, mewtha kienet tkun b'ħafna uġigħ u l-agunija qabel ma mietet setgħet iddum għal aktar minn tletin minuta.
Plutarku fil-Ħajja ta' Antonju tiegħu, irrakkonta kif iddeċidiet li tuża dan l-annimal:
Ċesarjun kien ikkundannat għall-mewt minn Ottavjanu, waqt li t-tlett itfal li kellha ma' Antonju ttieħdu Ruma. L-Eġittu sar provinċja Rumana mmexxija mill-prefett tal-Eġittu, uffiċjal ta' rank ekwestri. Ottavjanu li mar lura lejn Ruma biex jiċċelebra t-trijonf tal-ispedizzjoni Eġizzjana, kellu fuq karru xbiha tar-reġina Kleopatra li dawwar f'trijonf mat-toroq tal-belt.
Fis-sorsi
400px|thumb| Antonju u Kleopatra: Denarju 32 Q.K. CLEOPATRAE REGINAE ANTONI ARMENIA DEVICTA REGVM FILIORVM REGVM
Is-sorsi tal-letteratura Latina u Griega, li taw dettalji fuq il-ħajja u l-figura ta' Kleopatra huma numerużi, fosthom:
Kleopatra ma kinitx seduttriċi kbira biss. Kienet taf ħafna lingwi, Plutarku kiteb: "L-ilsien, bħal strument mużikali b'ħafna kordi, kienet taqilbu faċilment għal-lingwa li riedet titkellem, tkun liema tkun, tant li kienu rari ħafna l-każijiet li fihom kellha tittratta mal-Barbari permezz ta' interpretu, kienu x'kienu, Etjopjani, Trogloditi, Lhud, Għarab, Sirjani, Medi jew Parti". Kienet taf il-Grieg u kienet wkoll fluwenti fil-Latin. Minbarra l-versatilità fil-lingwi, kienet tinteressa ruħha wkoll fl-arti u x-xjenzi: ikkonvinċiet lil Antonju, meta sar mexxej assolut tal-Lvant, jagħti lil Lixandra l-Bibljoteka famuża ta' Pergamu. Kienet ħabiba ma' ħafna studjużi fil-Mużew ta' Lixandra, fosthom il-famuż astronomu Sożiġeni, li lilu nafu r-riforma tal-kalendarju Ruman: kienet kważi żgur Kleopatra li ppreżentatu lil Ċesri.
Antenati
Meta wieħed iqis il-familja immedjata ta' Kleopatra jidher ċar li kemm kien hemm tgħammir bejn il-membri tal-istess familja Tolomea. Il-ġenituri tagħha x'aktarx kienu aħwa u għalhekk kellha par wieħed biss ta' nanniet. Dawk in-nanniet kienu ziju u neputija, għal darb'oħra jillimitaw in-numru ta' antenati. L-għadd relattivament żgħir ta' antenati nistgħu narawh mid-dixxendenza ta' Kleopatra VII kif setgħet kienet, murija hawn taħt.
center|700px
Kleopatra fl-arti, fiċ-ċinema u fil-letteratura
Fost l-akbar xogħlijiet fuq Kleopatra hemm:
Films dwar Cleopatra
250px|thumb|Sarah Bernhardt fil-parti ta' Kleopatra thumb|350px|Elizabeth Taylor fil-film Cleopatra (1963)
Kleopatra fil-pittura
Kleopatra u mewtha ispiraw mijiet ta' pitturi mir-Rinaxximent sa llum. Hawnhekk hawn lista ta' xi wħud mill-aktar famużi:
Opossum ġurdien sufi ta' żaqqu bajda
L-Opossum ġurdien sufi ta' żaqqu bajda magħruf xjentifikament bħala Micoureus constantiae, huwa wieħed minn 6 speċijiet ta' opossumi ġrieden sufin tal-ġeneru Micoureus. Dan huwa mammiferu marsupjal, membru tat-tribù Monodelphini, fis-sottofamilja Didelphinae, fil-familja Didelphidae (didelfidi), tal-ordni Didelphimorphia (didelfimorfji), nattiv tal-kontinenti Amerikani u mifrux fil-kontinent tal-Amerika ta' isfel.
L-Opossum ġurdien sufi ta' żaqqu bajda, huwa didelfimorfju ta' abitudni kemm arborja jew siġrijja (jgħix fis-siġar), kif ukoll terrestri (jgħix mal-art) u l-quċċata tal-attività tiegħu tkun matul il-lejl (notturna). Dan huwa speċi ta' opossum li ġeneralment jippreferi jgħix f' abitat ta' foresti kemm subtropikali u tropikali umdi, kif ukoll f'dawk subtropikali u tropikali xotti.
Dieta
Micoureus constantiae huwa mammiferu marsupjal b' dieta omnivora. Din tikkonsisti prinċipalment minn frott, żrieragħ u varjeta ta' insetti, għalkemm annimali invertebrati u vertebrati żgħar oħrajn bħal rettili, amfibjani u mammiferi gerriema jintieklu kull meta tinqala l-okkażżjoni.
Distribuzzjoni
L-Opossum ġurdien sufi ta' żaqqu bajda għandu distribuzzjoni vasta ma' bosta pajjiżi fl-Amerika ċentrali u fil-kontinent ta' l-Amerika ta' isfel u jinsab mifrux fl-Arġentina, Brażil u l-Kolombja.
Ġużeppi Caruana
Ġużeppi Caruana (1880–1931) kien kompożitur Malti magħruf l-aktar għal numru ta' għanjiet popolari tal-knisja miktuba ma' Dun Karm Psaila.
David Aloisio
David Aloisio (Tal-Pietà, 20 ta' Ġunju 1979) huwa għalliem u awtur Malti.
Studju
Ħa l-edukazzjoni tiegħu fl-Iskola Primarja ta' San Ġwann, il-Junior College u l-Università ta' Malta fejn ggradwa bħala għalliem. Illum huwa lekċerer tal-Malti fil-Junior College.
Papa
250px|thumb|[[Papa Franġisku|Franġisku, il-papa tal-Knisja Kattolika minn Marzu tal-2013]] Il-Papa huwa l-isqof ta' Ruma u l-kap tal-Knisja Kattolika. Mis-seklu tmienja, il-papa jservi wkoll bħala kap tal-istat tal-Belt tal-Vatikan. Il-papa attwali huwa Papa Franġisku li ġie elett fit-13 ta' Marzu 2013.
Henry Ford
Henry Ford imwieled fit-30 ta’ Lulju 1863 f’Dearborn u miet fis-7 ta’ April 1947 fl-istess belt, kien industrijalist Amerikan, magnat tan-negozju, fundatur tal-Ford Motor Company, u żviluppatur ewlieni tat-teknika tal-linja tal-assemblaġġ tal-produzzjoni tal-massa. Billi ħoloq l-ewwel karozza li l-Amerikani tal-klassi tan-nofs setgħu jaffordjaw, huwa kkonvertit il-karozza minn kurżità għalja għal ġarr aċċessibbli li laqat profondament il-pajsaġġ tas-seklu 20.
Anthony Zammit
Anthony Zammit (Tas-Sliema, 26 ta' Ġunju 1950 - 4 ta' Novembru 2017) kien kirurgu u Membru Parlamentari Laburista. Huwa ħalla impatt qawwi fil-qasam tal-mediċina lokali, b’mod speċjali fil-qasam tal-kirurġija.
Studji
Huwa attenda għadd ta’ skejjel u ta’ 18-il sena daħal l-Università ta’ Malta biex jistudja l-mediċina u l-kirurġija.
Fil-Ġermanja
Wara li ggradwa, fis-snin 70 tas-seklu 20, reħielha lejn il-Ġermanja, fejn baqa’ jistudja l-mediċina għal għadd ta’ snin, filwaqt li ggradwa wkoll fil-Ġermaniż, tant li spiċċa jgħallem fl-Università ta’ Dusseldorf. Illum, ismu hu rikonoxxut f’għadd ta’ kitbiet li kiteb fi żmienu fil-Ġermanja.
F’Malta
Fl-1985 irritorna Malta fejn beda jservi bħala Konsulent Kirurgu fl-Isptar Ġenerali ta’ San Luqa u beda jgħallem ukoll il-Kirurġija fl-Università ta’ Malta.
Baqa’ jaħdem bħala kirurgu, anke fiż-żmien li matulu kien fil-politika (2008-2013) sakemm laħaq l-età tal-irtirar fl-2011, iżda dak iż-żmien, taħt amministrazzjoni Nazzjonalista, hu ma tħalliex ikompli jaħdem u l-kuntratt ma ġġeddidlux.
Politika
Il-Professur Zammit ġie elett fil-Parlament Malti fl-2008, wara li ftit qabel kien opera lill-eks Prim Ministru Laburista, Alfred Sant f’Diċembru tal-2007, meta dan tal-aħħar kien marid bil-kanċer. Huwa sar il-Kelliem tal-Oppożizzjoni għas-Saħħa flimkien ma’ Dr. Michael Falzon, u mbagħad għall-Anzjani u s-Soċjetà Interġenerazzjonali.
Mewt
Huwa ħalla din id-dinja fl-età ta’ 67 sena, wara battalja mal-marda tal-kanċer.